আবুল কাসেম, লাখাই থেকে ॥ আগামী ২৮ মে মুড়াকরি ইউনিয়ন পরিষদ নির্বাচনে আওয়ামীলীগ ও বিএনপি দলীয় প্রার্থীর মধ্যে ভোট লড়াইয়ের সম্ভাবনা রয়েছে। দলীয় প্রতীকে নির্বাচন হওয়ায় ভোটাররা বড় দুই দলের প্রতি ভোট প্রদানের আগ্রহ লক্ষ্য করা গেছে। এক্ষেত্রে স্বতন্ত্র প্রার্থীরা পড়েছে বিপাকে। তবে এ লড়াইয়ে মুড়াকরি ইউনিয়নের মুড়াকরি গ্রামে ভোটের সংখ্যা বেশী হওয়ায় বিএনপি মনোনীত প্রার্থী কাদিরের জয়লাভের সম্ভাবনা বেশী বলে জানা গেছে। জানা গেছে আগামী ২৮মে ৫ম দফায় মুড়াকরি ইউনিয়ন পরিষদ নির্বাচন অনুষ্ঠিত হবে। নির্বাচনে মুড়াকরি ইউনিয়ন থেকে আওয়ামীলীগ, বিএনপি স্বতন্ত্র প্রার্থীসহ ৭জন প্রার্থী চেয়ারম্যান পদে প্রতিদ্বন্দ্বিতা করছেন। প্রার্থীরা হলেন মুড়াকরি গ্রামের বিএনপি মনোনীত প্রার্থী মোঃ আব্দুল কাদির, স্বতন্ত্র প্রার্থী মোঃ সুমন আহমেদ, আবুল কাশেম মোল্লা, মোঃ আব্দুস সোবান, ...